สภาพัฒน์เตรียมเดินหน้าแผน11
สภาพัฒน์เตรียมเดินหน้าแผน11ตั้งธง "สังคมอยู่ร่วมกันอย่างมีความสุข ด้วยความเสมภาพ"พร้อมคาดจีดีพีช่วง5 ปีโต4-5%
4 ก.ค. 2554

สภาพัฒน์เตรียมเดินหน้าแผน11ตั้งธง "สังคมอยู่ร่วมกันอย่างมีความสุข ด้วยความเสมภาพ"พร้อมคาดจีดีพีช่วง5 ปีโต4-5% 
นายอาคม เติมพิทยาไพสิฐ เลขาธิการคณะกรรมการพัฒนาการเศรษฐกิจและสังคมแห่งชาติ หรือ สภาพัฒน์ ( สศช.) เปิดเผยว่า ในวันที่ 7 ก.ค.นี้ สภาพัฒน์เตรียมจัดประชุมประจำ 2554 เรื่องแผนพัฒนาเศรษฐกิจและสังคมแห่งชาติ ฉบับที่11 สู่การพัฒนาที่ยั่งยืน โดยมีจะมีนายกรัฐมนตรีเป็นประธานกล่าวเปิดการสัมมนาและแสดงปาฐกถาพิเศษเรื่องอนาคตประเทศไทยในระยะ 5 ปีข้างหน้า 
สำหรับวิสัยทัศน์ของแผนพัฒนาฯ11 ที่จะเริ่มขึ้นในวันที่ 1 ต.ค. 2554 คือ สังคมอยู่ร่วมกันอย่างมีความสุข ด้วยความเสมภาค เป็นธรรม และมีภูมิคุ้มกันต่อการเปลี่ยนแปลง 
ทั้งนี้ สภาพัฒน์ได้ตั้งเป้าหมายอัตรการขยายตัวของเศรษฐกิจช่วงระหว่างระหว่างแผนพัฒนาฯ 11หรือในอีก 5 ปีข้างหน้าว่า อัตราการการขยายตัวของเศรษฐกิจจะอยู่ที่ระดับ 4 - 5 % อัตราเงินเฟ้อจะอยู่ที่ระดับ 3-4 % การบริโภค 5 ปีอยู่ที่ 3.9 % ซึ่งยังไม่นับรวมนโยบายกระตุ้นการบริโภคจากรัฐบาลใหม่ 
นายอาคม ยังได้กล่าวถึงยุทธศาสตร์ของแผนพัฒนาฯ11 ได้แก่ 1.ยุทธศาสตร์การสร้างความเป็นธรรมในสังคม 2.ยุทธศาสตร์การพัฒนาคนสู่สังคมแห่งการเรียนรู้ตลอดชีวิตอย่างยั่งยืน 3. ยุทธศาสตร์ความเข้มแข็งภาคเกษตร ความมั่นคงของอาหารและพลังงาน 4. ยุทธศาสตร์การปรับโครงสร้างเศรษบกิจสู่การเติบโตอย่างมีคุณภาพและยั่งยืน 5. ยุทธศาสตร์การสร้างความเชื่อมโยงกับประเทศในภูมิภาคเพื่อความมั่นคงทางด้านเศรษฐกิจและสังคม และ6.ยุทธศาสตร์การจัดการทรัพยากรธรรมชาติและสิ่งแวดล้อมอย่างยั่งยืน